กระทรวงทรัพยากรธรราติและสิ่งแวดล้อม สรุป 10 ข่าวสิ่งแวดล้อมที่มีผลกระทบและได้รับความสนใจจากประชาชน
กระทรวงทรัพยากรธรราติและสิ่งแวดล้อม สรุป 10 ข่าวสิ่งแวดล้อมที่มีผลกระทบและได้รับความสนใจจากประชาชนกรมควบคุมมลพิษ (คพ.) กระทรวงทรัพยากรธรราติและสิ่งแวดล้อม สรุปอันดับ 10 ข่าวด้านมลพิษในประเทศไทยปี 2562 ที่พิจารณาจากระดับผลกระทบและความสนใจจากสื่อมวลชน และประชาชนที่มีผลกระทบต่อวงกว้างคือ การยกเลิกการใช้ถุงพลาสติก 1 มกราคม 2563 เร่งรัดตาม Roadmap การจัดการขยะพลาสติก พ.ศ. 2561-2573 เพื่อลดการใช้พลาสติกแบบใช้ครั้งเดียวทิ้งภายในปี 2565 ด้วยการใช้วัสดุทดแทนที่เป็นมิตรต่อสิ่งแวดล้อม และการนำขยะพลาสติกกลับมาใช้ประโยชน์ร้อยละ 100 ภายในปี 2570ฝุ่นละออง PM2.5 กรุงเทพมหานครต้องประกาศเป็น "พื้นที่ควบคุมเหตุรำคาญ" ช่วงอากาศหนาวเย็นค่าฝุ่นจะเกินค่ามาตรฐาน โดยเฉพาะในกรุงเทพมหานครและปริมณฑลตั้งแต่เดือนตุลาคมถึงเดือนกุมภาพันธ์ ในปีที่ผ่านมามีจำนวนวันที่ฝุ่นละอองเกินมาตรฐานในจังหวัดสมุทรสาคร กรุงเทพมหานคร สมุทรปราการ นนทบุรี ปทุมธานี และนครปฐม ช่วงระหว่างเดือนพฤศจิกายน 2561 - เมษายน 2562 ซึ่งมีวันค่าฝุ่นเกินสูงสุดถึง 59 วัน หมอกควันภาคเหนือ ปี 2562 โดยระหว่างเดือนมกราคมถึงพฤษภาคม พบค่าเฉลี่ย 24 ชั่วโมงของฝุ่นละอองขนาดไม่เกิน 2.5 ไมครอน(PM2.5) สูงสุดเท่ากับ 353 ไมโครกรัมต่อลูกบาศก์เมตร ที่ตำบลเวียงพางคำ อำเภอแม่สาย จังหวัดเชียงราย และมีจำนวนวันฝุ่นสูงเกินค่ามาตรฐาน 112 วัน ปัจจัยมาจากสภาพภูมิอากาศที่แห้งแล้งและปริมาณน้ำฝนต่ำกว่าค่าปกติ ทำให้เกิดไฟได้ง่ายและลุกลามอย่างรวดเร็ว เหตุระเบิดและเพลิงไหม้ตู้สินค้าภายในพื้นที่ท่าเรืออุตสาหกรรมแหลมฉบัง เมื่อวันที่ 25 พฤษภาคม ของบริษัท ไทยแหลมฉบัง เทอร์มินัล จำกัด ในพื้นที่ท่าเรืออุตสาหกรรมแหลมฉบัง ตำบลสุขลา อำเภอศรีราชา จังหวัดชลบุรี กลุ่มควันจากเหตุเพลิงไหม้ทำให้มีไอระเหยสารเคมีส่งผลกระทบต่อสุขภาพอนามัยของประชาชนในพื้นที่ ต้องอพยพประชาชนที่อยู่ใต้ลมไปยังจุดที่ปลอดภัย สถานการณ์เข้าสู่ภาวะปกติ จากการตรวจสอบใบกำกับรายการสินค้าบนเรือของตู้สินค้าส่วนหนึ่งพบเป็นตู้สินค้าบรรจุสารเคมี พบผู้ได้รับบาดเจ็บและเข้ารับการรักษาในโรงพยาบาลตั้งแต่วันที่ 25 - 27 พฤษภาคม รวม 228 ราย ไม่มีผู้เสียชีวิตการลักลอบทิ้งขยะอุตสาหกรรมเขตป่าสงวนแห่งชาติจังหวัดสระแก้ว เมื่อวันที่ 7 กรกฎาคม 2562 ในพื้นที่ป่าสงวนแห่งชาติ บริเวณเชิงเขาซับพลู – เขาภูหีบ ตำบลตาหลังใน อำเภอวังน้ำเย็น จังหวัดสระแก้ว พบกองขยะประเภทชิ้นส่วนรถยนต์บดย่อยประมาณ 300 ตัน เทกองในพื้นที่โล่งไม่มีการป้องกันอันตรายสู่สิ่งแวดล้อม มาจากโรงงานแห่งหนึ่งจากจังหวัดชลบุรีนำมาคัดแยกวัสดุมีค่า โดยไม่มีเอกสารการครอบครองที่ดินและเอกสารประกอบกิจการ โดยได้ดำเนินคดีกับผู้ประกอบการและให้ผู้ประกอบการขนย้ายขยะส่งกลับคืนบริษัทต้นทางที่จังหวัดชลบุรีเพื่อนำไปกำจัดทำลาย หมอกควันภาคใต้เกิดจากป่าพรุในประเทศและอาเซียนตอนล่างระหว่างกรกฎาคมถึงตุลาคม โดยเกิดไฟไหม้ป่าพรุทั้งภายในประเทศไทยและในประเทศอาเซียนตอนล่างยิ่งเพิ่มปริมาณฝุ่นละอองขนาดเล็กในพื้นที่ภาคใต้ตอนล่างของไทย พบค่าเฉลี่ย 24 ชั่วโมงของปริมาณฝุ่นละออง PM2.5 สูงสุดเท่ากับ 113 ไมโครกรัมต่อลูกบาศก์เมตร ในวันที่ 8 สิงหาคม บริเวณ ต.ควนชะลิก อ. หัวไทร จ.นครศรีธรรมราช Roadmap การจัดการขยะพลาสติก พ.ศ. 2561 – 2573 ตั้งเป้าลดและเลิกใช้พลาสติกด้วยการใช้วัสดุทดแทนที่เป็นมิตรต่อสิ่งแวดล้อมภายในปี 2562 และขยะพลาสติกนำกลับมาใช้ประโยชน์ ร้อยละ 100 ภายในปี 2570 เน้นการนำกลับมาใช้ประโยชน์ตามแนวทางเศรษฐกิจหมุนเวียนอันดับขยะทะเลลดลงจากอันดับที่ 6 มาอยู่ที่อันดับ 10 จากการออกมาตรการและแก้ปัญหาขยะทะเลและพลาสติกใช้ครั้งเดียวทิ้งอย่างจริงจังของรัฐบาล ควบคู่กับสร้างการรับรู้ให้กับประชาชนทั่วประเทศและนักท่องเที่ยวต่างชาติต่อเนื่อง ถือเป็นสัญญาณที่ดีจากการแก้ปัญหาขยะทะเลและและพลาสติกใช้ครั้งเดียวทิ้งของไทย ดูจากภาคเอกชนที่เข้าร่วมเป็นพันธมิตรกับภาครัฐงดและหยุดแจกจ่ายถุงพลาสติกในห้างสรรพสินค้า ศูนย์การค้า และตลาดสด ที่จะเริ่มอย่างเข้มข้นในวันที่ 1 มกราคม 2563การบังคับใช้กฎหมายคลองแสนแสบ หลัง คพ. ตรวจสอบการระบายน้ำทิ้งจากสถานประกอบการในพื้นที่คลองแสนแสบต่อเนื่องตั้งแต่ปี 2559-2562 พบมีสถานประกอบการ 593 แห่ง พื้นที่ริมคลองแสนแสบและคลองสาขาระบายน้ำทิ้งเกินค่ามาตรฐานที่กฎหมายกำหนด ส่วนใหญ่เป็นอาคารชุด โรงแรม และอาคารสำนักงาน โดยมีสถานประกอบการ 304 แห่ง ฝ่าฝืนไม่ปฏิบัติตามคำสั่งและยังคงระบายน้ำทิ้งเกินค่ามาตรฐานตามที่กฎหมายกำหนด การเคหะชุมชนดินแดง เสียงดังติดอันดับ 1 โดย คพ. ได้ตั้งสถานีติดตามตรวจสอบระดับเสียงในสิ่งแวดล้อมแบบอัตโนมัติต่อเนื่องตลอดทั้งปี บริเวณพื้นที่ริมถนนและพื้นที่ทั่วไป ซึ่งปัญหาหลักในเขตกรุงเทพมหานครและปริมณฑลยังคงเป็นปัญหามลพิษทางเสียงริมเส้นทางจราจร